钦定古今图书集成/明伦汇编/氏族典/第306卷 > 《廖用贤尚友录》 > 匡才
## 钦定古今图书集成/明伦汇编/氏族典/第306卷 > 《廖用贤尚友录》 > 匡才

按《峄县志》，“才邳州氶人，汉丞相衡之后也。世居匡里。
至祖友及其父珍，耕于下邳，始别为匡家镇云。才多
智勇，好读孙吴书，仕金为武略将军、徐邳兵马都巡
使。金亡，率所部归元，令招散亡还守邳。邳、徐逼宋北
边，而桐郡、孟山、宿迁、桃源、濉口皆要地，才乃与裨将
百家奴益兵进击，不旬月，五城皆破，拔授沂邳东河”
监军。邳人袁万作乱，出战大破之，加监战兵马使。徐
守张名叛，合宋兵来攻邳，连战大败之，擒其将卒三
千馀人，进沂邳东河元帅，兼建武军节度副使。壬子，
宋兵大入境，才血战死，时年六十五。子国政，方六岁，
倚母高氏，有奇操。